# **DECIZIA ETAPEI DE ÎNCADRARE**

## Nr. xx din 29.05.2018

Ca urmare a solicitării de emitere a acordului de mediu adresate de **TREXICOM S.R.L.**, cu sediul în str. Rahova, nr. 53, scara A, etaj 4, apartament 17, municipiul Sibiu, Judetul Sibiu, înregistrată la APM Harghita cu nr. 8962/23.10.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de **29.05.2018**, că proiectul **”Modernizare stație de distribuție carburanți, branșamente”**, propus a fi amplasat în mun. Miercurea Ciuc, str. Brașovului, nr. 111/A, județul Harghita nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 pct. 13 lit. a coroborat cu pct. 6 lit.c.;

**b) Caracteristicile proiectului:**

1.a. Mărimea proiectului:

Proiectul propus prevede realizarea următoarelor obiective:

\*Construirea unui magazin Aero S,

\* copertina pompe,

\* pompe multiprodus Q510T4-8,

\* pompa rapida Q510T1-2,

\* distribuitor ADBLUE,

\* rezervoare subterane 60 mc, rezervor adblue, gura descarcare carburanti, bloc aerisire vapori, punct aer-apa,

\* separator hidrocarburi, monolit,

\* platforma gunoi, steaguri, semnal luminos 17,5 m,

\* statie electrica incarcare auto,

\* skid GPL,

\* punct incarcare GPL,

\*separator de grasimi,

\*foraje de monitorizare.

Rezervoarele existente se vor curăţa şi vor fi lăsate în pământ, rezervoarele noi vor fi amplasate în alte locuri.

Capacitatea de depozitare a produselor petroliere și GPL:

Capacitatea de 120 m3 produse petroliere a statiei este formata din 2 rezervoare bicompartimentate:

Destinatia pe produse petroliere a rezervoarelor este urmatoarea:

- EFIX Motorina 51 2/3 rezervor 1x 40 m3

- EFIX Benzina 95 2/3 rezervor 1x 40 m3

- EFIX S Motorina 55 Diesel 1/3 rezervor 1x 20 m3

- EFIX S Benzina 98 1/3 rezervor 1x 20 m3

T O T A L 120 m3

Rezervorul de gaz petrolier lichefiat are o capacitate de 5000 l.

Rezerva de AdBlue este de 10 mc.

Utilități:

* Alimentarea cu apă potabilă se va realiza din rețeaua de apă potabilă al municipiului , administrat de Harviz S.A. Miercurea Ciuc. Apa se va utiliza pentru stingerea incendiilor, stropirea spațiilor verzi, respectiv pentru nevoi publice.

- Apele uzate menajere vor fi colectate prin canalizare interioară și evacuate în canalizarea centralizată a orașului.

- Apele pluviale de pe platforma betonată din jurul stației de carburanți vor fi dirijate prin intermediul unei rigole carosabile către un separator de produse petroliere. Apele pluviale epurate vor fi evacuate în canalizarea publică pluvială din zonă.

- Încălzirea anexelor, grupurilor sanitare se vor realiza prin panouri radiante electrice.

b. Cumularea cu alte proiecte: *-* Nu este cazul.

c. Utilizarea resurselor naturale: Piatră brută și spartă, balast și nisip

d. Producţia de deşeuri:

Deşeurile municipale amestecate vor fi transportate de către operatorul economic autorizat în zonă.

Deşeurile rezultate din construcţii montaj vor fi transportate de către operatori economici autorizaţi în acest sens.

Deşeurile periculoase (şlamuri petroliere) vor fi transportate de către operatori economici autorizaţi în acest sens.

e. Emisii poluante, inclusiv zgomotul şi alte surse de disconfort:

*-emisii în aer: -* emisii de gaze de eşapament, şi utilaje - aceste emisii vor fi doar temporare

- emisii COV de la manipularea benzinei: rezervoarele vor fi prevăzute cu sistem de recuperare COV, respectiv pistoalele vor fi prevăzute cu recuperarea vaporilor pentru furtunile de distribuție pentru benzină

*-emisii în apă*:- apele pluviale rezultate de pe amplasament vor fi epurate cu ajutorul unui separator de hidrocarburi şi vor fi evacuate în canalizarea publică pluvială din zonă conform Avizului de gospodărire a apelor nr. 7/16.03.2018 emis de ABA Olt, SGA Harghita

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei.

f. Riscul de accident, ţinându-se seama în special de substanţele şi de tehnologie utilizate:- Proiectul prevede comercializarea motorinei, benzinei și a GPL-lui. Rezervoarele pentru motorină și benzină vor fi cu pereți dubli, montate subteran, prevăzute cu sistem de recuperarea vaporilor COV. Pistoalele vor fi cu sistem de recuperarea vaporilor pentru furtunurile de distribuție benzină.

**2**. **Localizarea proiectului**:

2.1.utilizarea existentă a terenului:*-* Terenul se află în intravilanul municipiului Miercurea Ciuc, teren cu construcții industriale și edilitare (conform Certificatului de Urbanism nr. 375/26.05.2017 emis de Municipiul Miercurea Ciuc).

2.2.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul.

2.3.capacitatea de absorbţie a mediului:

*a.* zoneumede*:* nu este cazul,

*b.* zonecostiere*:* nu este cazul,

*c.* zonemontaneşiceleîmpădurite*:* nu este cazul,

*d.* parcurişirezervaţiinaturaleariileclasificate*:* nu este cazul,

*e.* ariiclasificatesauzoneprotejate*:* nu este cazul

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: amplasamentul proiectului se află la o distanță de aprox. 230m de limita sitului Natura *2000 “Munții Ciucului”- ROSCI 0323. Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*:* nu este cazul;

*h.*ariiledenspopulate: nu este cazul,

*i.*peisajelecusemnificaţieistorică*,* culturalăşiarheologică*:* nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- o parte a intravilanului municipiului Miercurea Ciuc*

*- numărul persoanelor afectate: prin realizarea proiectului nu vor fi persoane afectate negativ.*

b.natura transfrontieră a impactului*: nu este cazul,*

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct. 1.d,*

*-*în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*

*-*în perioada încetării activităţii*: :-demontarea elementelor componente ale staţiei se face în ordinea inversă de montaj. Dezafectarea rezervorului de carburanţi se va efectua prin extragerea hidrocarburilor, curăţirea lor, transportarea şi valorificarea lor prin operatori economici autorizaţi.*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

a)Respectarea prevederilor:

- Avizului de Gospodărire a Apelor nr. 7/16.03.2018 emis de ABA Olt, SGA Harghita

- Aviz tehnic COV nr. DIE 017003-00-A.T.P. din 26.03.2018 emis de S.C. Deal Impex S.R.L. București;

b)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

d) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

e) Aprovizionarea cu benzină a staţiei se va efectua utilizând doar containere mobile echipate corespunzător pentru preluarea vaporilor de benzină.

f) Nivelul de zgomot, rezultat în perioada de execuţie a lucrărilor de construcţii respectiv în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017

g) Se vor respecta prevederile Legii nr. 264/2017 privind stabilirea cerințelor tehnice pentru limitarea emisiilor de compuși organici volatili (COV) rezultați din depozitarea benzinei și din distribuția acesteia de la terminale la stațiile de distribuție a benzinei, precum și în timpul alimentării autovehiculelor la stațiile de benzină;

h) Pentru dezafectarea rezervoarelor subterane curățate aveți obligația de a solicita acord de mediu.

i) La punerea în funcţiune a proiectului realizat, aveţi obligaţia de a notifica APM Harghita în vederea menținerii sau revizuirii Autorizaţiei de mediu nr. 168 din 17.06.2013 emisă de APM Harghita și totodată aveți obligația de a depune și dovada curățirii rezervoarelor subterane, care vor fi lăsate în pământ.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**ŞEF SERVICIU A.A.A.**

**Ing. LÁSZLÓ Anna**

**Întocmit**

**Ing. ABOS Judit**